Projektas

**JURBARKO RAJONO SAVIVALDYBĖS TARYBA**

|  |
| --- |
| SPRENDIMAS |
| **DĖL JURBARKO RAJONO SAVIVALDYBĖS TARYBOS 2015 M. RUGSĖJO 24 D. SPRENDIMO NR. T2-255 „DĖL JURBARKO RAJONO SAVIVALDYBĖS TARYBOS VEIKLOS REGLAMENTO PATVIRTINIMO“ PAKEITIMO** |
|  |
| 2017 m. birželio 29 d. Nr. TSP-185 |
| Jurbarkas |

# Vadovaudamasi Lietuvos Respublikos vietos savivaldos įstatymo 16 straipsnio 2 dalies 1 punktu, 18 straipsnio 1 dalimi ir atsižvelgdama į 2017 m. gegužės 25 d. Lietuvos Respublikos vietos savivaldos įstatymo Nr. I-533 14 straipsnio pakeitimo įstatymą Nr. XIII-384, Jurbarko rajono savivaldybės taryba nusprendžia:

1. Pakeisti Jurbarko rajono savivaldybės tarybos veiklos reglamentą, patvirtintą Jurbarko rajono savivaldybės tarybos 2015 m. rugsėjo 24 d. sprendimu Nr. T2-255 „Dėl Jurbarko rajono savivaldybės tarybos veiklos reglamento patvirtinimo“:

1.1. Pakeisti 94.8 punktą ir jį išdėstyti taip:

„94.8. dirba pagal tarybos patvirtintą veiklos programą ir kiekvienų metų pradžioje iki kovo 31 d. už savo veiklą atsiskaito tarybai.“;

1.2. Papildyti 94.9 punktu ir jį išdėstyti taip:

„94.9. nagrinėja iš asmenų gaunamus pranešimus ir pareiškimus apie savivaldybės administracijos, įmonių, įstaigų ir jų vadovų veiklą ir teikia dėl jų siūlymus savivaldybės administracijai ir savivaldybės tarybai.“;

1.3. Pakeisti 175 punktą ir jį išdėstyti taip:

„175. Savivaldybės administracija ne vėliau kaip iki kitų metų gegužės 31 dienos pateikia savivaldybės kontrolės ir audito tarnybai parengtus konsoliduotųjų biudžeto vykdymo ir finansinių ataskaitų rinkinius. Savivaldybės kontrolės ir audito tarnybai atlikus auditą, savivaldybės kontrolierius iki kiekvienų metų liepos 15 dienos raštu teikia tarybai išvadą dėl pateikto tvirtinti savivaldybės konsoliduotųjų ataskaitų rinkinio, savivaldybės biudžeto ir turto naudojimo.“;

1.4. Papildyti 1751 punktu ir jį išdėstyti taip:

„1751. Reglamento nustatyta tvarka parengtas sprendimo projektas dėl savivaldybės konsoliduotųjų biudžeto vykdymo ir finansinių ataskaitų rinkinio kartu su reglamento 175 punkte nurodyta išvada teikiamas tvirtinti tarybai.“

2. Paskelbti šį sprendimą Teisės aktų registre ir Jurbarko rajono savivaldybės interneto svetainėje.

|  |  |
| --- | --- |
| Savivaldybės meras |  |

Vizos:

Administracijos direktoriaus pavaduotojas, pavaduojantis direktorių V. Ganusauskas

Teisės ir civilinės metrikacijos skyriaus vedėja R. Vančienė

Tarybos ir mero sekretoriato vedėja G. Gudaitienė

Finansų skyriaus vedėja A. Stoškienė

Dokumentų ir viešųjų ryšių skyriaus vyr. specialistė (kalbos tvarkytoja) A.Pauliukaitienė

Parengė

Indrė Gavėnė, tel. (8 447) 70 165, el. p. indre.gavene@jurbarkas.lt 2017-06-16

JURBARKO RAJONO SAVIVALDYBĖS TARYBOS IR MERO SEKRETORIATAS

AIŠKINAMASIS RAŠTAS

**PRIE JURBARKO RAJONO SAVIVALDYBĖS TARYBOS SPRENDIMO „DĖL JURBARKO RAJONO SAVIVALDYBĖS TARYBOS 2015 M. RUGSĖJO 24 D. SPRENDIMO NR. T2-255 „DĖL JURBARKO RAJONO SAVIVALDYBĖS TARYBOS VEIKLOS REGLAMENTO PATVIRTINIMO“ PAKEITIMO “ projekto**

2017 m. birželio 16 d.

Jurbarkas

|  |
| --- |
| ***1. Parengto projekto tikslai ir uždaviniai.*** |
| Tikslas – suderinti Jurbarko rajono savivaldybės tarybos veiklos reglamento (toliau – Reglamentas) nuostatas su galiojančiais teisės aktais (lyginamasis variantas pridedamas), aiškiai reglamentuoti išvados dėl savivaldybės konsoliduotų ataskaitų rinkinio, savivaldybės biudžeto ir turto naudojimo pateikimo tvarką. |
| ***2. Kaip šiuo metu yra sureguliuoti projekte aptarti klausimai.*** |
| 2017 m. gegužės 25 d. įsigaliojo Lietuvos Respublikos vietos savivaldos įstatymo Nr. I-533 14 straipsnio pakeitimo įstatymas Nr. XIII-384, kuriame numatyta, kad Kontrolės komitetas savivaldybės tarybai atsiskaito už savo veiklą kiekvienų metų pradžioje. Iki šio įstatymo įsigaliojimo, Kontrolės komitetas turėjo už savo veiklą atsiskaityti savivaldybės tarybai kiekvienų metų pabaigoje.  Taip pat yra praplečiamos Kontrolės komiteto funkcijos ir numatyta, kad Kontrolės komitetas „nagrinėja iš asmenų gaunamus pranešimus ir pareiškimus apie savivaldybės administracijos, įmonių, įstaigų ir jų vadovų veiklą ir teikia dėl jų siūlymus savivaldybės administracijai ir savivaldybės tarybai.“  Lietuvos Respublikos vietos savivaldos įstatymo 27 straipsnio 1 dalies 2 punkte numatyta, kad Savivaldybės kontrolierius (savivaldybės kontrolės ir audito tarnyba), prižiūrėdamas (prižiūrėdama), ar teisėtai, efektyviai, ekonomiškai ir rezultatyviai valdomas ir naudojamas savivaldybės turtas ir patikėjimo teise valdomas valstybės turtas, kaip vykdomas savivaldybės biudžetas ir naudojami kiti piniginiai ištekliai  kiekvienais metais iki liepos 15 dienos rengia ir reglamente nustatyta tvarka teikia savivaldybės tarybai išvadą dėl pateikto tvirtinti savivaldybės konsoliduotųjų ataskaitų rinkinio.  Lietuvos Respublikos vietos savivaldos įstatymo 27 straipsnio 9 dalies 10 punkte numatyta, kad kiekvienais metais iki liepos 15 dienos reglamente nustatyta tvarka teikia savivaldybės tarybai išvadą dėl pateikto tvirtinti savivaldybės konsoliduotųjų ataskaitų rinkinio, savivaldybės biudžeto ir turto naudojimo;  Šiuo metu galiojančio Reglamento 175 punkte numatyta, kad „Savivaldybės kontrolės ir audito tarnybai savivaldybės administracija ne vėliau kaip iki kitų metų gegužės 31 dienos pateikia parengtą turto ataskaitą ir pateiktą tvirtinti konsoliduotųjų ataskaitų rinkinį. Savivaldybės kontrolės ir audito tarnybai atlikus auditą, savivaldybės kontrolierius iki kiekvienų metų liepos 15 dienos *šiame reglamente nustatyta tarybos sprendimų projektų pateikimo* *tvarka* teikia tarybai išvadas:  175.1. dėl turto ataskaitos;  175.2. dėl pateikto tvirtinti savivaldybės konsoliduotųjų ataskaitų rinkinio, savivaldybės biudžeto ir turto naudojimo.“  Lietuvos Respublikos vietos savivaldos įstatymo 16 straipsnio 2 dalies 15 punkte numatyta išimtinė savivaldybės tarybos kompetencija – savivaldybės biudžeto ir *savivaldybės konsoliduotųjų ataskaitų rinkinio tvirtinimas* Biudžeto sandaros įstatymo ir Viešojo sektoriaus atskaitomybės įstatymo nustatyta tvarka, prireikus savivaldybės biudžeto tikslinimas.  Lietuvos Respublikos viešojo sektoriaus atskaitomybės įstatymo 32 straipsnio 3 dalyje numatyta, kad „už metinių ataskaitų, konsoliduotųjų ataskaitų rinkinių <...> parengimą atsakingi viešojo sektoriaus subjektai šiuos rinkinius teikia <...> savivaldybių kontrolieriams ne vėliau kaip iki kitų metų gegužės 31 dienos <...>.  Atsižvelgiant į nurodytą reglamentavimą tikslinga nustatyti, kad savivaldybės kontrolės ir audito tarnybai atlikus auditą, savivaldybės kontrolierius iki kiekvienų metų liepos 15 dienos raštu teikia tarybai išvadą, o savivaldybės administracija parengia sprendimo projektą dėl savivaldybės konsoliduotųjų ataskaitų rinkinio ir kartu su kontrolieriaus išvada teikia jį tvirtinti tarybai. |
| ***3. Kokių pozityvių rezultatų laukiama.*** |
| Reglamento normos bus aiškios, suderintas su galiojančių teisės aktų nuostatomis. |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| Nėra |
| ***5. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.*** |
| Nėra |
| ***6. Projekto rengimo metu gauti specialistų vertinimai ir išvados, ekonominiai apskaičiavimai (sąmatos), konkretūs finansavimo šaltiniai.***  Nėra |
| ***7. Ar reikalingas projekto antikorupcinis vertinimas***  Ne |
| ***8. Projekto iniciatorius, autorius ar autorių grupė.*** |
| Iniciatorius ir rengėjas –Reglamento rengimo komisija ir Tarybos ir mero sekretoriatas. |
| ***9. Kiti, autorių nuomone, reikalingi pagrindimai ir paaiškinimai.***  Nėra |
| ***10. Sprendimas įteikiamas (kam ir kiek egz.)***  Kontrolės komiteto pirmininkui – el. paštu.  Kontrolės ir audito tarnybai – el. paštu. |

Parengė

Indrė Gavėnė

2017-06-16

**Projekto lyginamasis variantas**

**JURBARKO RAJONO SAVIVALDYBĖS TARYBA**

|  |
| --- |
| SPRENDIMAS |
| **DĖL JURBARKO RAJONO SAVIVALDYBĖS TARYBOS 2015 M. RUGSĖJO 24 D. SPRENDIMO NR. T2-255 „DĖL JURBARKO RAJONO SAVIVALDYBĖS TARYBOS VEIKLOS REGLAMENTO PATVIRTINIMO“ PAKEITIMO** |
|  |
| 2017 m. birželio 29 d. Nr. TSP-185 |
| Jurbarkas |

# Vadovaudamasi Lietuvos Respublikos vietos savivaldos įstatymo 16 straipsnio 2 dalies 1 punktu, 18 straipsnio 1 dalimi ir atsižvelgdama į 2017 m. gegužės 25 d. Lietuvos Respublikos vietos savivaldos įstatymo Nr. I-533 14 straipsnio pakeitimo įstatymą Nr. XIII-384, Jurbarko rajono savivaldybės taryba nusprendžia:

1. Pakeisti Jurbarko rajono savivaldybės tarybos veiklos reglamentą, patvirtintą Jurbarko rajono savivaldybės tarybos 2015 m. rugsėjo 24 d. sprendimu Nr. T2-255 „Dėl Jurbarko rajono savivaldybės tarybos veiklos reglamento patvirtinimo“:

1.1. Pakeisti 94.8 punktą ir jį išdėstyti taip:

„94.8. dirba pagal tarybos patvirtintą veiklos programą ir kiekvienų metų ~~pabaigoje~~ **pradžioje** **iki kovo 31 d.** už savo veiklą atsiskaito tarybai.“;

1.2. Papildyti 94.9 punktu ir jį išdėstyti taip:

„**94.9. nagrinėja iš asmenų gaunamus pranešimus ir pareiškimus apie savivaldybės administracijos, įmonių, įstaigų ir jų vadovų veiklą ir teikia dėl jų siūlymus savivaldybės administracijai ir savivaldybės tarybai.**“;

1.3. Pakeisti 175 punktą ir jį išdėstyti taip:

„175. ~~Savivaldybės kontrolės ir audito tarnybai savivaldybės administracija ne vėliau kaip iki kitų metų gegužės 31 dienos pateikia parengtą turto ataskaitą ir pateiktą tvirtinti konsoliduotųjų ataskaitų rinkinį.~~ **Savivaldybės administracija ne vėliau kaip iki kitų metų gegužės 31 dienos pateikia savivaldybės kontrolės ir audito tarnybai parengtus konsoliduotųjų biudžeto vykdymo ir finansinių ataskaitų rinkinius.** Savivaldybės kontrolės ir audito tarnybai atlikus auditą, savivaldybės kontrolierius iki kiekvienų metų liepos 15 dienos ~~šiame reglamente nustatyta tarybos sprendimų projektų pateikimo tvarka~~ **raštu** teikia tarybai ~~išvadas~~:

~~175.1. dėl turto ataskaitos;~~

~~175.2. dėl pateikto tvirtinti savivaldybės konsoliduotųjų ataskaitų rinkinio, savivaldybės biudžeto ir turto naudojimo.~~

**išvadą dėl pateikto tvirtinti savivaldybės konsoliduotųjų ataskaitų rinkinio,** **savivaldybės biudžeto ir turto naudojimo.**“;

1.4. Papildyti 1751 punktu ir jį išdėstyti taip:

**„1751. Reglamento nustatyta tvarka parengtas sprendimo projektas dėl savivaldybės konsoliduotųjų ataskaitų rinkinio kartu su reglamento 175 punkte nurodyta išvada teikiamas tvirtinti tarybai.“**

2. Paskelbti šį sprendimą Teisės aktų registre ir Jurbarko rajono savivaldybės interneto svetainėje.

|  |  |
| --- | --- |
| Savivaldybės meras |  |